বৃহস্পতিবার বেঙ্গালুরুর এম. চিন্নাস্বামী স্টেডিয়ামে ভারত টস জিতে প্রথম ব্যাট করতে নেমে শিখর ধাওয়ান (১০৭) ও মুরালি বিজয়ের (১০৫) জোড়া সেঞ্চুরিতে ভর করে ৪৭৪ রান তোলে প্রথম ইনিংসে। জবাবে আফগানিস্তান তাদের প্রথম ইনিংসে ব্যাট করতে নেমে সবকটি উইকেট হারিয়ে ১০৯ রানের বেশি করতে পারে না। ফলোঅনে পড়ে দ্বিতীয় ইনিংসে ব্যাট করতে নেমেও সুবিধা করতে পারেনি তারা। অলআউট হয়েছে মাত্র ১০৩ রানে। তাতে দ্বিতীয় দিনের খেলা ৪.২ ওভার বাকি থাকতেই ইনিংস ও ২৬২ রানের বড় ব্যবধানে হেরে যায় আফগানরা।